Cecilia Alberta Kloosterhuis

Cecilia Alberta Kloosterhuis (Willemsoord, 4 desimber 1909 - Stienwyk, 25 desimber 1979) wie in Nederlânsk yngenieur en skriuwster fan it standertwurk oer de koloanjes fan de Maatskippij fan Woldiedichheid.

 Libben en wurk 
Kloosterhuis waard berne yn Willemsoard, in eardere koloanje fan de Maatskippij fan Woldiedichheid. Sy wie in dochter fan de ûnderwizer en lettere accountant Henricus Jacobus Leo KloosterhuisHy makke foar't er nei Willemsoard fefear in rige foto's fan it Grinslânske Kropswolde om 1900: Kropswolde door de lens van de meester en fan ûnderwizeres oan de legere skoalle fan Willemsoard Lina Mulders. Fan 1931 oant 1953 wie hja direktrise fan lânbouhúshâldskoallen yn Goor en Markelo. Dêrnei studearre se oan de doedestiidske  Lânbouhegeskoalle Wageningen en helle yn 1959 it yngenieursdiploma yn de húshâldwittenskippen.Ljouwerter Krante d.d. 19 juny 1982  Kloosterhuis hat it standertwurk oer de frije koloanjes fan de Maatskippij fan Woldiedichheid skreaun: De bevolking van de vrije koloniën der Maatschappij van Weldadigheid. Om dat wurk foltôgje te kinnen beëinige se har beropsmjittich wurk yn Wageningen en yn Grins in 1971. Krekt foar har ferstjerren yn 1979 wie it wurk yn konsept dien, mar noch net yn druk ferskynd. It waard yn 1981 postúm útjûn.

Dêrneist hat Kloosterhuis it argyf fan de Maatschappij van Weldadigheid op 'e nij beoardere en tagonklik makke en it sadwaande mooglik makke om de wederwarichheden fan yndividuele kolonisten te folgjen. De fan har opstelde registers kinne rieplachte wurde yn it Museum De Koloniehof te Frederiksoard en yn it Drintsk Argyf te Assen.

Kloosterhuis stoar yn desimber 1979 yn de âldens fan 70 jier yn Stienwyk. Se waard beïerdige yn Westerbork, it berteplak fan har mem Lina Mulders. Yn Willemsoard waard de ir. C.A. Kloosterhuisstraat nei har ferneamd.

Bibliografy
De bevolking van de vrije koloniën der Maatschappij van Weldadigheid, útj. De Walburg  Pers. Sutfen, 1981, ISBN 90-6011-026-9
Geschiedenis van het  hûs Westerbeek te Frederiksoord, útj. De Walburg  Pers. Sutfen, 1975, ISBN 90-6011-482-5

 Keppeling om utens 
 Biografy resources.huygens.knaw.nl/vrouwenlexicon/


Kategory:Nederlânsk lânboukundige
Kategory:Nederlânsk skiedkundige
Kategory:Nederlânsk publisist
Kategory:Maatskippij fan Woldiedichheid
Kategory:Persoan berne yn 1909
Kategory:Persoan stoarn yn 1979